Ifølge JydskeVestkysten har stregspil­leren indgået en aftale med Aalborg Håndbold fra den kommende sæson. Den oplysning ønsker klubben dog hverken at be- eller afkræfte. - Det er ingen hemmelighed, at vi gerne vil tilføre en spiller mere inden vi starter træningen på mandag, men jeg vil ikke gå og kommentere på enkelte spillerrygter, så kunne jeg ikke lave andet, siger direktør Jan Larsen til tv2nord.dk Ifølge JydskeVestkysten har Mads Lind takket nej til både Kolding IF og sin tidligere klub Århus Håndbold. Sidstnævnte stod klar med en kontrakt til stregspilleren, da hans tur til spanske Cuenca 2016 for nyligt gik i vasken.

Referat:
Håndboldspilleren Mads Lind har angiveligt indgået en aftale med Aalborg Håndbold.